cyanic-selkie/wikianc huggingface dataset:
Ευαγγελία Νικολάου
Προπονητικές Διακρίσεις
Το 1998 αναλαμβάνει την θέση του Ομοσπονδιακού προπονητή γυναικών. Η ομάδα της στην κατηγορία των Νεανίδων, καταλαμβάνει 4 μετάλλια σε Ευρωπαϊκό επίπεδο, και 3 ασημένια σε ￼￼Παγκόσμιο￼￼. Στην κατηγορία των Γυναικών 3 μετάλλια σε Ευρωπαϊκό επίπεδο, 1 σε Παγκόσμιο και 5 σε Μεσογειακούς.
Η Λία Νικολάου αποσύρθηκε στα μέσα του 2003 από την Εθνική ομάδα γυναικών και επέστρεψε το 2007, συνεχίζοντας τις επιτυχίες αφού με αυτή προπονήτρια  η Ελλάδα καταλαμβάνει, 1 ασημένιο και 1 χάλκινο σε Ευρωπαϊκούς  αγώνες.
Το 2009 ασχολείται πλέον με την κατηγορία των ανδρών και η μεσογειακή ομάδα καταλαμβάνει την 1η θέση στην κατάταξη με αυτή επικεφαλής και τον σύζυγό της κατακτώντας μία πέμπτη θέση, 2 χάλκινα, 2 ασημένια και 1 χρυσό μετάλλιο.
Άλλες Διακρίσεις
Η Λία Νικολάου υπήρξε από το 2007- 2013 μέλος της Τεχνικής Επιτροπής της Διεθνής Ομοσπονδίας της πάλης.
Το 2019 κέρδισε το διεθνές βραβείο "United World Wrestling Women in Sport Award 2019" από την διεθνή ομοσπονδία. Ένα βραβείο που δίνεται στις γυναίκες για την επιρροή τους, τις διακρίσεις τους και την δυναμική τους στο άθλημα. Ένα σημαντικό τόσο για την χώρα, το άθλημα όσο και για την ίδια βραβείο, που την καθιστά ανάμεσα στις σημαντικότερες διεθνείς προσωπικότητες της πάλης.
Το 2022 έγινε μέλος της Coach Commission UWW Coach Commission Member
Ίδρυση Π.Ο.Π. Χαλκίδας
Το 1995 μαζί με τον σύζυγο της ιδρύουν τον Παλαιστικό Όμιλο Πρωταθλητών Χαλκίδας (Π.Ο.Π) και κατακτούν 9 φορές το Πανελλήνιο Πρωτάθλημα Αντρών την περίοδο 2000- 2013.
Δουλεύοντας στον σύλλογο η αθλητές της έφεραν 1 χρυσό σε Πανευρωπαϊκό Παίδων, 1 χρυσό σε Πανευρωπαϊκό Εφήβων, 1 ασημένιο σε Πανευρωπαϊκό Εφήβων, 2 χάλκινα σε Πανευρωπαϊκό Εφήβων, 1 χάλκινο σε Παγκόσμιο Εφήβων.
Πηγές
Κατηγορία:Ελληνίδες αθλήτριες της ελληνορωμαϊκής πάλης Κατηγορία:Έλληνες προπονητές πάλης Κατηγορία:Προπονητές πάλης ΠΑΟ
Θρησκειορνιθίδαι
Περιγραφή
Σε αυτή την οικογένεια ανήκουν είδη με ψηλά πόδια και μακρύ ράμφος που ζουν στους υγροβιότοπους προτιμώντας τις ζώνες με λιμνάζοντα νερά όπως έλη και λίμνες. Τα είδη που ανήκουν εδώ έχουν το χαρακτηριστικό ότι δεν χρησιμοποιούν την όραση για να κυνηγήσουν αλλά το ράμφος τους που είναι πολύ ευαίσθητο όταν έρχεται σε επαφή με τα αντικείμενα και μπορούν να ξεχωρίσουν εάν πρόκειται για λεία ή όχι. Οι λείες τους αποτελούνται από ψάρια, ασπόνδυλα, αμφίβια και μικρά ερπετά. Κατά την πτήση εναλλάσσουν το χτύπημα των φτερών με στιγμές αιώρησης. Κατά την πτήση έχουν τον λαιμό και τα πόδια τεντωμένα. Τα περισσότερα είδη ζουν και φωλιάζουν σε αποικίες χρησιμοποιούν κυρίως τα δέντρα. Στην ανατροφή των μικρών συμμετέχουν και οι δύο γονείς.Τα είδη που ζούνε στις εύκρατες περιοχές είναι μεταναστευτικά.
Γεωγραφική εξάπλωση
Τα βρίσκουμε σε όλες τις εύκρατες και τροπικές περιοχές όλων των ηπείρων.
Θρησκειορνιθίδαι στην Ελλάδα
Στην Ελλάδα βρίσκουμε 2 είδη:
Αντιθυρεοειδικά αντισώματα
Τα αυτοάνοσα νοσήματα του θυρεοειδούς (νόσος Graves, θυρεοειδίτιδα Hashimoto, πρωτοπαθές μυξοίδημα και θυρεοειδίτιδα μετά από τοκετό) χαρακτηρίζονται από την παρουσία αντιθυρεοειδικών αντισωμάτων. Αυτά αντιδρούν με τρία αντιγόνα του αδένα, την θυρεοσφαιρίνη (thyroglobulin, TG), τη θυρεοειδική υπεροξειδάση (thyroid peroxidase, TPO) που μέχρι πρόσφατα ήταν γνωστή ως μικροσωματικό αντιγόνο και τον υποδοχέα της θυρεοειδοτρόπου ορμόνης (thyroid stimulating hormone receptor, TSH-R). Ο υψηλός τίτλος αντιθυρεοειδικών αντισωμάτων αυξάνει το σχετικό κίνδυνο εμφάνισης υποθυρεοειδισμού.
Αντιθυρεοειδικά αντισώματα έναντι της θυρεοσφαιρίνης (TG)
Η TG αποτελεί κύρια πρωτεΐνη του αδένα καθώς παίζει ρόλο στη σύνθεση και στην αποθήκευση των θυρεοειδικών ορμονών.
Ο τίτλος των αντι-TG είναι ιδιαίτερα υψηλός στη θυρεοειδίτιδα Hashimoto, σε αντίθεση με άλλα θυρεοειδικά νοσήματα που είναι κατά μέσο όρο είναι χαμηλότερος. Δεν σχετίζεται με το στάδιο της νόσου ούτε μεταβάλλεται σημαντικά με την εξέλιξη και τη θεραπεία της. Στο 80% των ασθενών, η χορήγηση θυροξίνης σε ασθενείς με θετικά αντιθυρεοειδικά αντισώματα (αντι-TG και αντι-TPO) δεν μεταβάλλει τον τίτλο τους. Τα αντι-TG ανιχνεύονται στο 28-65% των ασθενών με καρκίνο θυρεοειδούς στο 28-50% των ασθενών με κακοήθη αναιμία και σε ποσοστό 10% των υγιών ατόμων, με μεγαλύτερη συχνότητα στις γυναίκες.
Ο προσδιορισμός τους γίνεται με έμμεσο ανοσοφθορισμό, παθητική αιμοσυγκόλληση, RIA ή ELISA.
Αντιθυρεοειδικά αντισώματα έναντι της θυρεοειδικής υπεροξειδάσης (TPO)
Η ΤΡΟ αποτελεί βασικό ένζυμο των θυρεοειδικών κυττάρων καθώς καταλύει την οξείδωση του ιωδίου, τη ιωδίωση των αμινοξικών καταλοίπων τυροσίνης της TG και τη σύνδεση των ιωδιωμένων τυροσινών για την παραγωγή των ορμονών Τ3 και Τ4. Υψηλοί τίτλοι αντι-ΤΡΟ ανιχνεύονται σε ασθενείς με θυρεοειδίτιδα Hashimoto χωρίς θεραπεία. Η παρουσία αντι-ΤΡΟ σε εγκύους μπορεί να εκδηλώσει θυρεοειδίτιδα μετά τον τοκετό.
Αντιθυρεοειδικά αντισώματα έναντι του υποδοχέα του θυρεοειδοτρόπου ορμόνης (ΤSHR)
Ο TSHR είναι υπεύθυνος για τη φυσιολογική πρόσδεση της TSH, την ενεργοποίηση του συστήματος της αδενυλικής κυκλάσης, την ενδοκυττάρια αύξηση της cAMP αλλά και την πρόσληψη ιωδίου, που επάγει την παραγωγή και την έκκριση θυρεοειδικών ορμονών. Τα αντιθυρεοειδικά αντισώματα αντι-TSHR διακρίνονται ανάλογα με τη βιολογική τους δράση και τη μέθοδο προσδιορισμού τους στις εξής κατηγορίες: Τα ΤRAb ανιχνεύονται στο 75-90% των ασθενών με νόσο Graves. Οι ασθενείς με νόσο Graves και θετικά TRAb έχουν συνήθως βαρύτερη κλινική εικόνα από τους οροαρνητικούς. Οι ασθενείς με θετικά TRAb γίνονται ευκολότερα ευθυρεοειδικοί, μετά από έναρξη αντιθυρεοειδικής φαρμακευτικής αγωγής σε σχέση με τους οροαρνητικούς. Οι οροαρνητικοί ασθενείς μετά από ένα χρόνο αγωγής με αντιθυρεοειδικά φάρμακα, έχουν 75% πιθανότητα να μείνουν ευθυροειδικοί για ένα χρόνο μετά από τη διακοπή της θεραπείας, ενώ οι ασθενείς με θετικά TRAb έχουν πιθανότητα μόνο 25% να μην υποτροπιάσουν κατά τον πρώτο χρόνο μετά τη διακοπή της θεραπείας.
Πηγές
Κατηγορία:Αδένες Κατηγορία:Ανθρώπινη κεφαλή και λαιμός Κατηγορία:Ενδοκρινικό σύστημα
Ανατολικό Λονδίνο
Προέλευση και Έκταση
Οι προερχόμενοι από την εργατική τάξη κάτοικοι του Ανατολικού Λονδίνου επονομάζονται 'Κόκνι' (cockney), αν και ο όρος έχει τόσο γεωγραφικό όσο και γλωσσολογικό περιεχόμενο. Κατά την τοπική παράδοση, για να δικαιούται κανείς να ονομάζεται Κόκνι πρέπει να έχει γεννηθεί μέσα στους ήχους των καμπανών του Μπόου, του ναού της Σέντ Μέρι λε Μπόου στο Τσιπσάιντ. Δεδομένης όμως της απουσίας μαιευτηρίων στην περιοχή κάτι τέτοιο είναι πλέον αδύνατο! Όσον αφορά την προέλευση της λέξης 'Κόκνι', μας είναι άγνωστη. Υπάρχουν όμως δύο αληθοφανείς εξηγήσεις. Κατά το Λεξικό της Οξφόρδης, προέρχεται από τα μεσαιωνικά Αγγλικά και σημαίνει το αυγό του κόκκορα (cocken + -ey ή -ay = του πετεινού + αυγό), δηλ. κακοσχηματισμένο, παραμορφωμένο, άχρηστο. Χρησιμοποιούνταν δε ως υποτιμητικός όρος από τους κατοίκους της υπαίθρου για να περιγράψει τους κατοίκους των πόλεων. Κατά την δεύτερη εκδοχή, από το Λεξικό του Γουέμπστερ, η λέξη προέρχεται από τα Παλαιά Γαλλικά τα οποία εισήγαγαν στο μετέπειτα Ηνωμένο Βασίλειο οι Νορμανδοί. Τούτοι αναφέρονταν στο Λονδίνο σαν τη Γη του Ζαχαρόψωμου (pais de cocaigne), μυθική χώρα της αργίας και της πολυτέλειας.
Γλωσσολογικά ο όρος είναι σαφέστερος κι έχει να κάνει με το γλωσσικό ιδίωμα της περιοχής, το οποίο ποικίλλει της Αγγλικής τόσο ως προς τους ήχους όσο και ως προς τις λέξεις, έχοντας και τη δική του ομοιοκαταληκτική αργκό. Η προφορά λέγεται ότι προέρχεται από τα πρώιμα Λονδρέζικα τα οποία τροποποιήθηκαν από τα διάφορα κύματα, εσωτερικών κατά κύριο λόγο, μεταναστών στην περιοχή. Τις τελευταίες δεκαετίες όμως η χρήση της φθίνει τόσο με την εισαγωγή της Παραδεδεγμένης Προφοράς της Αγγλικής όσο και με την υιοθέτηση της Αγγλικής των Εκβολών (του Τάμεση), η οποία εμπεριέχει αρκετά Κόκνι. Η αργκό πρωτοεμφανίζεται γύρω στα 1820-1840 και προέρχεται μάλλον από υπαίθριους πωλητές οι οποίοι είχαν το Ανατολικό Λονδίνο ως τόπο κατοικίας τους. Επρόκειτο για κρυπτικό ιδίωμα το οποίο χρησιμοποιούσαν για να συνεννοούνται χωρίς να τους καταλαβαίνουν οι πελάτες τους. Από εκεί η χρήση της επεκτάθηκε και στους υπόλοιπους Ανατολικολονδρέζους. Ανάμεσα σε άλλους και στους λιμενεργάτες, αρκετοί από τους οποίους ήταν αναμεμιγμένοι στην κλοπή και παράνομη διακίνηση εμπορευμάτων και στη λαθρεμπορία, αν μη τι άλλο για να ενισχύσουν τα πενιχρά τους εισοδήματα. Η ομοιοκαταληκτική αργκό των Κόκνις δουλεύει ως εξής: αντικαθίσταται η προς απόκρυψη λέξη από ομοιοκατάληκτη φράση δύο ή τριών λέξεων και παραλείπεται η λέξη εκείνη που επιτρέπει την ομοιοκαταληξία, δηλ. η δεύτερη ή η τρίτη λέξη. Κατ' αυτόν τον τρόπο η προέλευση και η κατανόηση της φράσης από τον μη μυημένο καθίσταται αδύνατη.
Ιστορία
thumb|right|1745: Το [[Λονδίνο επεκτείνεται αλλά συνεχίζουν να υπάρχουν μεγάλες εκτάσεις υπαίθρου ανατολικά της πόλης.]] Το Ανατολικό Λονδίνο πρωτοεμφανίστηκε όταν τα χωριά ανατολικά του Λονδίνου άρχισαν να απλώνονται και η ύπαιθρος ανάμεσά τους να χτίζεται, προς τα τέλη του 18ου και τις αρχές του 19ου αιώνα. Από τις αρχές του συμπεριλάμβανε μερικές από τις φτωχότερες περιοχές του Λονδίνου.
Ιστορικά το Ανατολικό Λονδίνο συνέπιπτε με το Φέουδο του Στέπνι. Τούτο ανήκε στον Επίσκοπο του Λονδίνου ως αποζημίωση για την υποχρέωσή του να συντηρεί τον Πύργο του Λονδίνου και την εκεί εγκαταστημένη φρουρά. Η κτηματική περιουσία της εκκλησίας στην περιοχή αυξήθηκε όταν της παραχωρήθηκαν βαλτοτόπια προκειμένου να κατασκευαστούν αντιπλημμυρικά έργα στον Τάμεση. Ο Εδουάρδος Δ΄ παραχώρησε τις εκτεταμένες γαίες στην οικογένεια των Γουένγουερθ κι έπειτα στους διαδόχους της Κόμητες του Κλίβελαντ. Το εκκλησιαστικό σύστημα εκμίσθωσης φεουδαλιστικών γαιών για επτά μόλις χρόνια συνέχισε όμως να εφαρμόζεται, καθιστώντας ασύμφορες τις βελτιώσεις μέχρι την κατάργηση του Φέουδου τον 19ο αιώνα.
Κατά το Μεσαίωνα οι τεχνίτες του Λονδίνου ασκούσαν τα επαγγέλματά τους σε εργαστήρια που βρίσκονταν μέσα στην πόλη. Κάποια από αυτά όμως μεταβλήθηκαν σε βιομηχανίες μέχρι τα μισά του 17ου αιώνα. Κάποιες ήταν θορυβώδεις και δύσοσμες (όπως η επεξεργασία ούρων στη βυρσοδεψία), άλλες απαιτούσαν ευρυχωρία για να πραγματοποιηθούν (π.χ. η βαφή ενδυμάτων και η κατασκευή σχοινιών), κάποιες άλλες ήταν επικίνδυνες (παραγωγή πυρίτιδας ή δοκιμές όπλων). Τέτοιες οικονομικές δραστηριότητες μεταφέρθηκαν εκτός των τειχών της πυκνοκατοικημένης πόλης στο ανατολικό της άκρο. Ἀλλες βιομηχανίες, επιβλαβείς ή όχι, ακολούθησαν.
Τα εδάφη ανατολικά του Λονδίνου αποτέλεσαν αγαπημένους κυνηγότοπους για βασιλείς κι επισκόπους, ενώ ο Ιωάννης ο Ακτήμων έχτισε παλάτι στο Μπόου. Το Σιστερσιανό Αββαείο στο Στράντφορντ Λάνγκθορν φιλοξένησε την αυλή του Ερρίκου Γ' κατά τη διάρκεια ττων διαπραγματεύσεων που επέφεραν το τέλος του Β' Πολέμου των Βαρόνων στα 1267-68. Το Αββαείο εξελίχθηκε στο πέμπτο μεγαλύτερο στη χώρα και αποτέλεσε δημοφιλές αναχωρητήριο και τελευταίο τόπο ανάπαυσης ευγενών. Αυτές και άλλες προνομιούχες σχέσεις συνεχίστηκαν μέχρι το πέρας της Μεσοβασιλείας όταν η έδρα της κυβέρνησης μεταφέρθηκε στο Παλάτι του Γουάιτχολ. Τέλος το Ανατολικό Λονδίνο βρίσκονταν στο δρόμο για το Αββαείο του Μπάρκινγκ, σημαντικό θρησκευτικό κέντρο από την εποχή των Νορμανδών και πρώτη έδρα της αυλής του Γουλιέλμου του Κατακτητή στην Αγγλία.
Πολιτική και κοινωνική μεταρρύθμιση
thumb|right|1882: Η ανάπτυξη πλέον έχει εξαλείψει κάθε ίχνος υπαίθρου. Προς τα τέλη του 17ου αιώνα μεγάλοι αριθμοί Ουγενότων υφαντών καταφτάνουν στο Ανατολικο Λονδίνο για να εργαστούν στη βιομηχανία που αναπτύσσονταν στο νεοσύστατο Σπίταλφιλντς, όπου έδρευαν αρχιμάστορες υφαντές. Μαζί τους έφεραν και την παράδοση της βιβλιοφιλίας των αναγνωστικών ομίλων που συνευρίσκονταν συχνά και σε παμπ. Οι αρχές έτρεφαν δικαιολογημένη δυσπιστία για τέτοιες συναντήσεις μεταναστών μιας και τούτες εξελίχθηκαν σε εργατικές ενώσεις και πολιτικούς οργανισμούς. Προς το μέσο του 18ου αιώνα η βιομηχανία του μεταξιού άρχισε να συρρικνώνεται, εν μέρει λόγο της εισόδου τσίτινων ενδυμάτων, με αποτέλεσμα να ξεσπάσουν ταραχές. Τα Επεισόδια του Σπίταλφιλντς το 1769 είχαν ως επίκεντρό τους το Ανατολικό Λονδίνο και πατάχθηκαν βίαια, καταλήγοντας στον απαγχονισμό δύο ανδρών, του Ιρλανδού Τζον Ντόιλ και του Ουγενοτικής καταγωγής Τζον Βάλιν.
Το 1844 η Ένωση για την Προώθηση της Υγιεινής ανάμεσα στους Άπορους έχτισε τα δημόσια λουτρά και πλυντήρια του Ιστ Σμίθφιλντ. Η είσοδος στα λουτρά κόστιζε μια πένα και μέχρι τα 1847 δέχονταν 4.284 επισκέπτες το χρόνο. Η επιτυχία τους οδήγησε σε Πράξη του Κοινοβουλίου που είχε ως στόχο της την ανάληψη παραπλήσιων πρωτοβουλιών και σε άλλους δήμους της χώρας. Το παράδειγμα εξαπλώθηκε γρήγορα σε όλο το Ανατολικό Λονδίνο. upright|thumb|Ο [[Γουίλιαμ Μπουθ ίδρυσε το Στρατό της Σωτηρίας στο Γουάιτ-τσάπελ το 1878]]Ο Γουίλιαμ Μπουθ ξεκίνησε την Κοινωνία της Χριστιανικής Αναβίωσης, κηρύττοντας το ευαγγέλιο μέσα σε μια σκηνή που έστησε στο νεκροταφείο των Κουακέρων επί της Τόμας Στριτ στο Γουάιτ-τσάπελ. Κόσμος άρχισε να συρρέει στη Χριστινική Αποστολή και στις 7 Αυγούστου του 1878, στο 272 Γουάιτ-τσάπελ Ρόουντ, ιδρύθηκε ο Στρατός της Σωτηρίας. Ο Δουβλινέζος Τὀμας Τζον Μπαρνάρντο ήρθε στο Νοσοκομείο του Λονδίνου το 1866 προκειμένου να προετοιμαστεί για μια ιατρικής φύσης ιεραποστολή στην Κίνα. Αμέσως μετά την άφιξή του όμως επιδημία χολέρας ξέσπασε στο Ανατολικό Λονδίνο, κοστίζοντας τις ζωές σε 3.000 ανθρώπους. Ως αποτέλεσμα, πολλές οικογένεις έχρηζαν βοήθειας και χιλιάδες παιδιά, ορφανά πλέον, αναγκάστηκαν να ζητιανεύουν ή να ζητούν εργασία σε εργοστάσια. Το 1867, ο Μπαρνάρντο ίδρυσε ένα 'Σχολείο για Άπορα Παιδιά' και τρία χρόνια αργότερα το πρώτο του 'Οικοτροφείο Αρρένων'.
Το 1884 ιδρύεται το Οικιστικό Κίνημα, με εγκαταστάσεις όπως το 'Τόινμπι Χολ' και το 'Ὀξφορντ Χάους', που είχε ως στόχο του να παροτρύνει φοιτητές να ζήσουν και να δουλέψουν στις φτωχογειτονιές του Ανατολικού Λονδίνου, ώστε να βιώσουν από πρώτο χέρι τη φτώχεια και την εξαθλίωση προκειμένου να τις εξαλείψουν. Διάσημοι ένοικοι του 'Τόινμπι Χολ' συμπεριλάμβαναν τους Κλέμεντ Άττλη, Γουλιέλμο Μαρκόνι και Γουίλιαμ Μπέβεριντζ. Το 'Τόινμπι Χολ' συνεχίζει να ασκεί σημαντική επιρροή στο Ηνωμένο Βασίλειο μέσω οργανισμών όπως η Εργατική Εκπαιδευτική Εταιρεία (1903), το Γραφείο Παροχής Συμβουλών στον Πολίτη (1949) και την Ομάδα Δράσης για Άπορα Παιδιά (1965), οι οποίοι είτε ιδρύθηκαν είτε επηρεάστηκαν από το Χολ. Το 1888, οι εργάτριες στην κατασκευάστρια εταιρεία σπίρτων 'Μπράιαντ & Μέι' στο Μπόου κατέβηκαν σε απεργία διεκδικώντας καλύτερες συνθήκες εργασίας. Τούτη η κινητοποίηση μαζί με τις απεργίες στους Ανατολικολονδρέζικους ντόκους του Λιμένα του Λονδίνου την ίδια περίοδο αποτέλεσαν καταλυτικά γεγονότα τόσο για την ίδρυση σοσιαλιστικών κομμάτων κι εργατικών σωματείων όσο και για το κίνημα των Σουφραζετών.
Προς τα τέλη του 19ου αιώνα ένα νέο κύμα ριζοσπαστισμού κατάκλυσε το Ανατολικό Λονδίνο με την άφιξη τόσο Εβραίων εμιγκρέδων, οι οποίοι εγκαταλείπουν κυνηγημένοι την Ανατολική Ευρώπη, όσο και Γερμανών και Ρώσων αριστερών, οι οποίοι προσπαθούν να αποφύγουν τη σύλληψη στους τόπους δραστηριότητάς τους. Ο Γερμανός αναρχοσυνδικαλιστής Ρούντολφ Ρόκερ ξεκίνησε να γράφει στα Γίντις για την Arbayter Fraynd (Ο Φίλος των Εργατών) και το 1912 οργάνωσε μαζική απεργία των Λονδρέζων εργατών ενδυμάτων. Ο Ρώσος αναρχικός Πιοτρ Κροπότκιν συνέβαλε στην ίδρυση του περίφημου εκδοτικού οίκου Φρίντομ Πρες. Ο Αφανάσι Ματουσένγκο, από τους επικεφαλής στην εξέγερση στο Θωρηκτό Ποτέμκιν, βρήκε άσυλο στο Στέπνι Γκριν μετά την αποτυχία της Ρώσικης επανάστασης του 1905. Ο Βλαντιμίρ Λένιν και ο Λέων Τρότσκι γράφουν εδώ για την Ίσκρα, που εδρεύει στο ακόμη υπάρχον 37a Κλάρκενγουελ Γκριν και το 1907 συμμετέχουν, όπως και ο Ιωσήφ Στάλιν, στο 5ο Συνέδριο του Ρώσικου Σοσιαλιστικού Δημοκρατικού Κόμματος των Εργαζομένων που θα παγιὠσει την νίκη των Μπολσεβίκων έναντι των Μενσεβίκων. Σε αυτό το συνέδριο, γράφει ο Τρότσκι στα απομνημονεύματά του, ήταν παρόντες ανάμεσα σε άλλους και οι Μαξίμ Γκόρκι και Ρόζα Λούξεμπουργκ.
Το σύστημα περιστασιακής εργασίας στους ντόκους του λιμανιού αναγκάζει τους ναυτεργάτες να συνδικαλιστούν υπό την καθοδήγηση των Μπεν Τίλετ και Τζον Μπερνς, με αιτήματά τους το ελάχιστο ωρομίσθιο και το τέλος στην εργασιακή ανασφάλεια. Η απεργία που ακολούθησε, γνωστή ως Απεργία των Λονδρέζων Λιμενεργατών του 1889, αποτελεί ορόσημο στην ιστορία του Βρετανικού Εργατικού Κινήματος μιας και αποτελεί την απαρχή του Νέου Συνδικαλισμού που θα αντικαταστήσει τα συντεχνιακού χαρακτήρα σωματεία.
thumb|left|upright|Σίλβια Πάνκχερστ 1882–1960 Η Άνγκελα Μπερντέτ-Κουτς ανέπτυξε έντονη φιλανθρωπική δράση στο ανατολικό Λονδίνο, ιδρύοντας σχολή ραπτικής για τέως υφάντριες στο Σπίταλφιλντς και την αγορά Κολούμπια στο Μπέθναλ Γκριν. Επίσης αποτέλεσε ιδρυτικό μέλος της Λονδρέζικης Εταιρείας Πρόληψης Κακοποίησης Παίδων και ήταν θερμή υποστηρίκτρια της Ἑνωσης Σχολείων Απόρων Παίδων. Τέλος, συμμετείχε σε, διαδεδομένες στη Βικτωριανή περίοδο, Πρότυπες Στεγαστικές Εταιρείες. Τούτες ήταν επιχειρήσεις οι οποίες αποσκοπούσαν στη βελτίωση των συνθηκών διαβίωσης των εργατών μέσω της κατασκευής νέων σπιτιών, αποκομίζοντας συνάμα ποσοστά απόδοσης σε κάθε επένδυσή τους. Ο συνδυασμός αυτός φιλανθρωπικής πρόθεσης και κέρδους επονομάστηκε φιλανθρωπία του πέντε τοις εκατό. Το 1903 ο φιλάνθρωπος και κοινωνικός ερευνητής Τσαρλς Μπουθ εκδίδει την τρίτη και πληρέστερη έκδοση της μελέτης του Ζωή και Εργασία των Ανθρώπων του Λονδίνου (Life and Labour of the People in London), η οποία διαπραγματεύεται την κατάσταση της εργατικής τάξης στη Βρετανική Πρωτεύουσα. Μεγάλο μέρος της έρευνας του διεξάχθηκε στο Ανατολικό Λονδίνο. Η μελέτη αποτέλεσε την πρώτη σειράς πραγματογνωμοσυνών που θα εισάγουν την πρωτοπόρα για την εποχή εκείνη διαπίστωση ότι η φτώχεια είναι ακούσια και όχι συνέπεια έμφυτης ραθυμίας. Αποκηρυγμένες σαν πρωτοεμφανίστηκαν, σταδιακά αποτέλεσαν τη βάση προγραμμάτων κοινωνικής πρόνοιας διαδοχικών κυβερνήσεων.
Η Σίλβια Πάνκχερστ, απογοητευμένη με την απροθυμία των Σουφραζετών να ασχοληθούν με τις ανάγκες των γυναικών της εργατικής τάξης, αποσχίστηκε από την Κοινωνική και Πολιτική Ένωση Γυναικών και το 1912 ίδρυσε την Ομοσπονδία Ανατολικού Λονδίνου των Σουφραζέτων, η οποία έδρευε σε αρτοπωλείο στο Μπόου. Αργότερα το αρτοπωλείο αποτέλεσε κι εκλογικό κέντρο για τον συνσουφραζέτη και ριζοσπάστη υποψήφιο βουλευτή Τζορτζ Λάντσμπερι. Μετά την ήττα με μικρή διαφορά του Λάντσμπερι, η Πάνκχερστ επαναπροσδιόρισε τις προσπάθειές της και με την έναρξη του Α΄ Παγκοσμίου Πολέμου άρχισε να λειτουργεί στο αρτοπωλείο βρεφονηπιακό σταθμό, κλινική και συσσίτιο για τους άπορους. Προκειμένου δε να απευθύνει το κάλεσμα της σε ευρύτερο κοινό ίδρυσε την εφημερίδα Γουίμενζ Ντρέντνοτ (Το Γυναικείο Θωρηκτό). Η Πάνκχερστ πέρασε συνολικά 12 χρόνια στο Μπόου αγωνιζόμενη για τα δικαιώματα των γυναικών, καταλήγοντας συχνά στη φυλακή όπου επανειλημμένα προχώρησε σε απεργία πείνας.
Η παροχή κοινωνικής πρόνοιας στο Πόπλαρ, μια από της πλέον εξαθλιωμένες Περιφέρειες του Ανατολικού Λονδίνου, ήταν αποκλειστική ευθύνη του τοπικού Δημοτικού Συμβουλίου το οποίο ήταν νομικά υποχρεωμένο να τη χρηματοδοτεί από τα δημοτικά τέλη. Η εκτεταμένη φτώχεια κατέστησε το σύστημα ανεπαρκές κι έφερε σε σύγκρουση τους Δημοτικούς Συμβούλους, βιομηχανικούς εργάτες ως επί το πλείστον, με την Κυβέρνηση, τα δικαστήρια και το Εργατικό Κόμμα. Έτσι το 1921 ξέσπασε η Ανταρσία των Δημοτικών Τελών του Πόπλαρ η οποία υπό την καθοδήγηση του τέως Δημάρχου της Περιφέρειας Τζορτζ Λάντσμπερι θα αποτελέσει το έναυσμα για τον εκσυγχρονισμό της σχετικής νομοθεσίας το 1929.
Οικονομία και Δομημένο Περιβάλλον
Βιομηχανίες σχετικές με τη ναυτιλία αναπτύχθηκαν σε όλο το Ανατολικό Λονδίνο. Οι χώροι που καταλάμβαναν σχοινάδικα παλαιότερα αναγνωρίζονται και σήμερα από το επιμήκες και στενό σχήμα των κτιρίων. Η ναυπήγηση άνθησε στο ανατολικό Λονδίνο από την εποχή του Ερρίκου Η', ο οποίος διέταξε την κατασκευή ναυπηγείων στο Ροδερχάιδ ως μέρος του σχεδίου ανάπτυξης του Βασιλικού Ναυτικού. Στις 31 Ιανουαρίου 1858 το Γκρέιτ Ίστερν, το μεγαλύτερο πλοίο της εποχής, σχεδιασμένο από τον Ίζαμπαρντ Κινγκντομ Βρουνέλ, καθελκύστηκε στο ναυπηγείο της εταιρείας Τζ. Σκοτ Ράσελ & Co. 211 μέτρα σε μήκος, το ατμόπλοιο ήταν μακρύτερο του πλάτους του Τάμεση και χρειάστηκε να καθελκυστεί στο πλάι. Λόγω αυτού και άλλων τεχνικών δυσκολιών το Γκρέιτ Ίστερν ήταν το τελευταίο μεγάλο πλοίο που ναυπηγήθηκε στον Τάμεση και η βιομηχανία άρχισε να συρρικνώνεται. Μικρότερου μεγέθους πλοία, συμπεριλαμβανομένων και θωρηκτών, συνέχισαν να ναυπηγούνται στα Σιδηρουργεία και Ναυπηγεία του Τάμεση στο Μπλάκγουολ μέχρι τις αρχές του 20ου αιώνα.
left|thumb|Οι Αποβάθρες των Δυτικών Ινδιών, 1808-11 Οι Αποβάθρες των Δυτικών Ινδιών τέθηκαν σε λειτουργία το 1803, παρέχοντας αγκυροβόλιο για μεγάλα πλοία αλλά και το πρότυπο κατασκευής μελλοντικών λιμενικών εγκαταστάσεων. Το 1805 εγκαινιάζονται οι εκσυγχρονισμένες Αποβάθρες του Λονδίνου κι ένα χρόνο αργότερα οι Αποβάθρες των Ανατολικών Ινδιών. Στο σύνολό τους οι τρεις αποβάθρες ήταν σε θέση να εξυπηρετήσουν μέχρι και 300 πλοία τη φορά. Η αδυναμία τους να εξυπηρετήσουν μεγαλύτερα και πιο σύγχρονα πλοία οδήγησε στο κλείσιμό τους το 1971. Οι Αποβάθρες της Αγ, Αικατερίνης χτίστηκαν το 1828 για την εκφόρτωση εμορευμάτων πολυτελείας. Αποδείχθηκαν όμως οικονομικά ασύμφορες και η διαχείρισή τους πέρασε στον Οργανισμό Λιμένα του Λονδίνου το 1864. Τέσσερα χρόνια αργότερα, ανοίγουν οι Αποβάθρες του Μίλγουόλ για να εξυπηρετήσουν την εισαγωγή δημητριακών και ξυλείας.
thumb|Εμπορικός Σιδηρόδρομος, το 1840 περίπου. Ο Εμπορικός Σιδηρόδρομος, ο πρώτος επιβατηγός σιδηρόδρομος που λειτούργησε ποτέ, δρομολογήθηκε εντός του Ανατολικού Λονδίνου, καλύπτοντας απόσταση 5.5 χιλιομέτρων. Η κίνηση επιτυγχάνονταν μέσω της έλξης με σχοινί, μήκους 22.5 χιλιομέτρων, προσκολλημένο σε στάσιμες μηχανές ατμού. Σε κάθε σταθμό που σταματούσε αποκολλούσε κι από ένα βαγόνι το οποίο επανανακολλούνταν στο συρμό κατά την επιστροφή. Το 1859, η γραμμή εκσυγχρονίστηκε με τη σύνδεσή της στο ραγδαία αναπτυσσόμενο σιδηροδρομικό δίκτυο της πόλης. Η κατασκευή σιδηροδρομικὠν σταθμών στο Μπίσοπσγκέιτ το 1840 και στο Φέρνσέρτς το 1841 έκανε δυνατή την πρόσβαση στους νέους οικισμούς ανατολικά του ποταμού Λι αλλά είχε ως τίμημα την καταστροφή κατοικιών, γεγονός που συνέβαλε στον υπερπληθυσμό των υπολοίπων φτωχογειτονιών. Από το 1881, μερικά χρόνια μετά την κατασκευή του τερματικού σταθμού στο Λίβερπουλ Στριτ, ο σταθμός του Μπίσοπσγκέιτ χρησιμοποιήθηκε μονάχα για τη μεταφορά εμπορευμάτων. Περνώντας σε αχρηστία, τα κτίριά του γκρεμίστηκαν το 2004. Το 19ο αιώνα η περιοχή βόρεια της Μπόου Ρόουντ μετατράπηκε σε μεγάλο σιδηροδρομικό κέντρο για την Εταιρεία Σιδηροδρόμων Βόρειου Λονδίνου, με σταθμούς διαλογής, αμαξοστάσια και χώρους επισκευών που εξυπηρετούσαν το Σίτι και τις Αποβάθρες των Ανατολικών και των Δυτικών Ινδιών. Εκεί εγκαινιάστηκε το 1850 και ο σταθμός του Μπόου, ο οποίος to 1870 ξαναχτίστηκε σε μεγαλοπρεπές στιλ, περιλαμβάνοντας και χώρο συναυλιών. Όλο το συγκρότημα έκλεισε το 1944 ως αποτέλεσμα επανειλημμένων σφοδρών βομβαρδισμών από τους Γερμανούς κι αντικαταστάθηκε από νέες εγκαταστάσεις στο Έσσεξ.
thumb|500px|Οι Αποβάθρες της Βικτώριας ιδωμένες από τα δυτικά,1973. Ο ποταμός Λι αποτελούσε πολύ μικρότερο αλλά εξίσου σημαντικό με τον Τάμεση σύνορο του Ανατολικού Λονδίνου. Η κατασκευή των Βασιλικών Αποβαθρών, αποτελούμενες από τις Αποβάθρες της Βικτώριας (1855, πλοία μέχρι 8.000 τόνους), τις Αποβάθρες του Άλμπερτ (1880, πλοία μέχρι 12.000 τόνους) και τις Αποβάθρες του Γεωργίου Ε΄ (1921, πλοία μέχρι 30.000 τόνους), επέκτειναν το Λονδίνο για πρώτη φορά πέρα του Λι στην κομητεία του ΄Εσσεξ. Καινούργιος σιδηροδρομικός σταθμός χτίστηκε στο Γκάλιονς Ριτς και νέα προάστια ανοικοδομήθηκαν στο Γουέστ Χαμ, το οποίο σύντομα έγινε σημαντικό κέντρο οικονομικής δραστηριότητας με 30.000 νέα σπίτια ανάμεσα στο 1871 και το 1901. Το Ιστ Χαμ θα ακολουθήσει για να εξυπηρετήσει την εταιρεία παραγωγής ενέργειας και προϊόντων άνθρακα και τις εγκαταστάσεις διαχείρισης λυμάτων στο Μπέκτον.
Οι αποβάθρες άρχισαν να παρακμάζουν από τα μισά του 20ου αιώνα κι έκλεισαν το 1980. Το κύριο λιμάνι του Λονδίνου βρίσκεται πλέον στο Τίλμπερι, πλησιέστερα στις εκβολές του Τάμεση. Άλλες επίσης προβλήτες κατά μήκος του Τάμεση συνεχίζουν να χρησιμοποιούνται αλλά σε πολύ μικρότερη πλέον κλίμακα.
The Division Bell
Τραγούδια
5. A Great Day of Freedom (Gilmour) - 4:17
6. Wearing the Inside Out (Wright) - 6:49
7. Take it Back (Gilmour, Ezrin) - 6:12
8. Coming Back to Life (Gilmour) - 6:19
Ανατολικό Λονδίνο
Οικισμός
right|frame|Λεπτομέρεια Χάρτη Ανέχειας του [[Τσαρλς Μπουθ. Δημοσιεύθηκε στο Ζωή και Εργασία των Ανθρώπων του Λονδίνου το 1889 και απεικονίζει μέρος του Γουάιτ Τσάπελ. Χρωματισμένες με κόκκινη μελάνι είναι οι γειτονιές 'των μεσοαστών, των ευπόρων', με γαλάζια 'οι φτωχοί, τα μέτρια εισοδήματα', με μπλε 'οι πολύ φτωχοί, περιστασιακοί εργάτες, διαρκής ανἀγκη' και με μαύρη 'η χαμηλότατη τάξη... οι σποραδικοί εργάτες, οι αργόσχολοι, οι εγκληματίες και οι ημί-εγκληματίες'.]] Βασιλείς, όπως ο Ιωάννης ο Ακτήμων, διατηρούσαν κυνηγητικό καταφύγιο στο Μπρόμλι-μπάι-Μπόου και ο Επίσκοπος του Λονδίνου έχτισε παλάτι στο Μπέθναλ Γκριν. Αργότερα τα αντίστοιχα φέουδα τεμαχίστηκαν και πολυτελείς κατοικίες για τους πλούσιους και τρανούς της εποχής άρχισαν να εμφανίζονται στη θέση τους. Ο Σάμιουελ Πιπς μετέφερε στο Μπέθναλ Γκριν την οικογένεια και τα εμπορεύματά του κατά τη διάρκεια της Μεγάλης Πυρκαγιάς του Λονδίνου και ο Τζέιμς Κουκ μετακόμισε στο Στέπνι Γκριν μετά το γάμο του. Η Παλιά Πόλη του Μάιλ Εντ προικίστηκε με έξοχα κτίρια και η Νέα Πόλη ξεκίνησε να οικοδομείται. Με την ανάπτυξη όμως της περιοχής και τον αναπόφευκτο συνωστισμό, οι πλούσιοι τεμαχίζουν και αυτοί με τη σειρά τους τις εκτάσεις τους, τις πουλούν και μετακομίζουν αλλού. Κατά τη διάρκεια του 18ου και του 19ου αιώνα, κάποιες πολυτελείς κατοικίες συνέχιζαν να χτίζονται, ενώ από το 1820 οι πρώτες συνοικίες με χαμόσπιτα εργατών έκαναν την εμφάνισή τους στην ύπαιθρο της Νέας Πόλης του Μάιλ Εντ.
The Division Bell
Τραγούδια
9. Keep Talking (Gilmour, Wright) - 6:11
Ανατολικό Λονδίνο
Οικισμός
Το 1800 η Γκλόουμπ Τάουν εμφανίστηκε προς όφελος του αυξάνοντα πληθυσμού υφαντών του Μπέθναλ Γκριν, οι οποίοι κατέφτασαν στην περιοχή λόγω των ευκαιριών για εργασία. Από το 1801 εώς το 1831, ο πληθυσμός του Μπέθναλ Γκριν τριπλασιάστηκε με 20.000 αργαλειούς να παράγουν για την οικοτεχνία μεταξιού. Μέχρι το 1824, όταν οι περιορισμοί στις εισαγωγές Γαλλικού μεταξιού χαλάρωσαν, εώς και οι μισοί αργαλειοί έπαυσαν καθώς οι τιμές άρχισαν να πέφτουν. Το πλεονάζον και άφθονο εργατικό δυναμικό στράφηκε στη παραγωγή υποδυμάτων, ενδυμάτων και επίπλων. Η Γκλόουμπ Τάουν συνέχισε να εξαπλώνεται για πολύ καιρό μετά τη συρρίκνωση της αγοράς για το μετάξι.
The Division Bell
Τραγούδια
10. Lost for Words (Gilmour) - 5:14
11. High Hopes (Gilmour) - 8:31
Ανατολικό Λονδίνο
Οικισμός
thumb|left|Η εξέδρα του Μπάουνταρι Εστέιτ, από τα πρώτα συγκροτήματα Δημοτικών Κατοικιών στον κόσμο, στη θέση των παλιόσπιτων της Όουλντ Νίκολ. Κατά τη διάρκεια του 19ου αιώνα, έγινε φανερό ότι η αυτοσχέδια αστική επέκταση δεν συμβάδιζε πλέον με τις ανάγκες του αυξανόμενου πληθυσμού. Ο Χένρι Μέιχιου επισκέφθηκε το Μπέθναλ Γκριν το 1850 για την εφημερίδα Μόρνινγκ Κρόνικλ κι έγραψε μια σειρά άρθρων τα οποία αποτέλεσαν τη βάση για την κλασσική μελέτη Εργασία και Ανέχεια στο Λονδίνο (London Labour and the London Poor, 1851). Σημείωσε ότι στην περιοχή:
The Division Bell
Θέσεις τσαρτ
The Division Bell (άλμπουμ)
Επίσημη κυκλοφορία: 28 Μαρτίου 1994
Ανατολικό Λονδίνο
Οικισμός
''οι δρόμοι ήταν άστρωτοι, τις περισσότερες φορές τίποτε παραπάνω από σοκάκια, τα σπίτια μικρά και χωρίς θεμέλια, κατακερματισμένα γύρω-γύρω από άστρωτες αυλές. Η σχεδόν πλήρης έλλειψη δικτύου αποχέτευσης καθίσταντο ακόμα χειρότερη από τα λιμνάζοντα νερά που σχηματίζονται στις τρύπες που είχαν αφήσει οι εκσκαφές για άργιλο. Οι χοίροι και οι αγελάδες στις πίσω αυλές, τα επιβλαβή επαγγέλματα, όπως το βράσιμο του ζωικού λίπους ή η προετοιμασία γατίσιου κρέατος, τα σφαγεία, τα βουνά των σκουπιδιών και οι βούρκοι από ανθρώπινα ούρα και κόπρανα προστίθεντο στη βρωμιά και την αθλιότητα.'' Χένρι Μέιχιου, Εργασία και Ανέχεια στο Λονδίνο (1851)
Ως αποτέλεσμα ένα κίνημα για την αναβάθμιση των υποβαθμισμένων περιοχών ξεκίνησε, το οποίο πέτυχε την υπερψήφιση του Νόμου για τις Κατοικίες Τεχνιτών κι Εργατών το 1879 που επέτρεπε την κατάσχεση των παραπηγμάτων και την αντικατάστασή τους με νέα σπίτια δημοσία δαπάνη. Στεγαστικές ενώσεις δημιουργήθηκαν, ενώ και η επέκταση των σιδηροδρόμων συνέβαλλε στις κατεδαφίσεις. Ο Νόμος για τις Εργατικές Κατοικίες του 1890 επιβεβαίωσε εκ νέου την ευθύνη για τη στέγαση εκτοπισμένων κατοίκων και ως συνέπεια ο αριθμός φιλανθρωπικών στεγών, όπως τα Κτίρια Μπλάκγουολ και τα Κτίρια Γκρέιτ Ίστερν, αυξήθηκε.
Το 1890 η προσπάθεια για την εκκαθάριση των παραγκουπόλεων ξεκίνησε επίσημα πλέον. ΄Ετσι, στη θέση των κακόφημων παλιόσπιτων της Όουλντ Νίκολ Στριτ, οικοδομείται το Μπάουντρι Εστέιτ, ένα από τα πρώτα συκροτήματα Δημοτικών Κατοικιών στον κόσμο. Τούτα ήταν συγκροτήματα σπιτιών για ανθρώπους χαμηλών εισοδημάτων τον οποίων ιδιοκτήτης και υπεύθυνος είναι ο Δήμος και των οποίων το ενοίκιο θεσπίζεται και διατηρείται χαμηλό δια νόμου. Ανάμεσα στο 1918 και το 1939, ο Δήμος του Λονδίνου συνέχισε να αντικαθιστά χαμόσπιτα με πενταόροφες κι εξαόροφες πολυκατοικίες, παρά τις διαμαρτυρίες τόσο ενοίκων που προτιμούσαν μονοκατοικίες όσο και μαγαζατόρων που αναγκάστηκαν να μετακομίσουν σε ακριβότερα καταστήματα. Το πρόγραμμα διακόπηκε με την έναρξη του Β΄ Παγκοσμίου Πολἐμου.
Β΄ Παγκόσμιος Πόλεμος
250px|αριστερά|μικρογραφία|Βομβαρδιστικά Ντορνιέ Do17 της [[Luftwaffe|Λούφτβάφε πάνω από το Γουέστ Χαμ, 7 Σεπτεμβρίου 1940 (Υπουργείο Αεροπορίας Η.Β.)]] ''Σκληρότερα όλων η Λούφτβαφε θα συνθλίψει το Στέπνι. Το γνωρίζω το Ανατολικό Λονδίνο. Γεμάτο με βρωμιάρηδες Εβραίους και Κόκνι που θα τρέχουν πανικόβλητοι να κρυφτούν.'' 'Εδώ Γερμανία' - Λόρδος Χο-Χο, Συνεργάτης των Γερμανών και Ραδιοφωνικός Εκφωνητής
Αρχικά, το Γερμανικό Επιτελείο Αεροπορίας δεν ήθελε να βομβαρδίσει το Λονδίνο, φοβούμενο αντίποινα σε βάρος του Βερολίνου. Στις 24 Αυγούστου 1940 όμως, ένα μόνο αεροσκάφος που έχει αναλάβει να βομβαρδίσει το Τίλμπερι, βομβάρδισε κατά λάθος το Στέπνι, το Μπέθναλ Γκριν και το Σίτι. Το επόμενο βράδυ, 40 αεροσκάφη της ΡΑΦ ανταπέδωσαν βομβαρδίζοντας το Βερολίνο, ενώ μια δεύτερη επίθεση ακολούθησε τρεις ημέρες αργότερα. Η Λούφτβαφε άλλαξε τη στρατηγική αποκλειστικών επιθέσεων εναντίον ναυτιλιακών στόχων και αεροδρομίων για να συμπεριλάβει και πόλεις. Το Σίτι και το Δυτικό Λονδίνο ορίστηκαν Στόχος Β΄ και το Ανατολικό Λονδίνο με τις αποβάθρες Στόχος Α΄. Η πρώτη επιδρομή έγινε στις 4:30 μ.μ., στις 7 Σεπτεμβρίου και αποτελούνταν από 150 βομβαρδιστικά Ντορνιέ και Χαίνκελ, συνοδευόμενα από μεγάλο αριθμό καταδιωκτικών. Επακολούθησε δεύτερο κύμα 170 βομβαρδιστικών. Το μένος της πρώτης αυτής επίθεσης δέχθηκαν η Σίλβερτάουν και η Κάννινγκ Τάουν.
Μεταξύ της 7ης Σεπτεμβρίου 1940 και της 10ης Μαΐου 1941, εξαπολύθηκε μια παρατεταμένη εκστρατεία βομβαρδισμού, η οποία ονομάστηκε από τους Βρετανούς Μπλιτς(γερμ.: Blitz = αστραπή). Ξεκίνησε με το βομβαρδισμό του Λονδίνου για 57 διαδοχικές νύχτες κι επικεντρώθηκε στο Ανατολικό Λονδίνο. Ο λόγος ήταν τα οι λιμενικές εγκαταστάσεις της περιοχής και τα εκεί αποθηκευμένα εισαγόμενα προϊόντα και πρώτες ύλες. Επίσης, η γερμανική στρατιωτική διοίκηση θεώρησε ότι βομβαρδίζοντας το Ανατολικό Λονδίνο θα καταφέρει να υπονομεύσει την υποστήριξη των εργαζόμενων κατά κύριο λόγο κατοίκων του για τον πόλεμο. Τα θύματα την πρώτη νύχτα του Μπλιτς ανήλθαν σε 430 νεκρούς και 1600 σοβαρά τραυματισμένους άμαχους. Ο κόσμος ανταποκρίθηκε εκκενώνοντας τα παιδιά και τους ευπαθείς στην ύπαιθρο ενώ οι εναπομείναντες κατέφυγαν σε καταφύγια, είτε τύπων Άντερσον και Μόρρισον που είχαν οικοδομήσει οι ίδιοι στις αυλές και τα υπόγειά τους, είτε κοινόχρηστα που είχαν οργανώσει οι αρχές σε δημόσιους χώρους. Στις 10 Σεπτεμβρίου 1940, σε ένα από τα θλιβερότερα επεισόδια του Μπλιτς, 73 άμαχοι, σχεδόν αποκλειστικά γυναίκες και παιδιά, σκοτώθηκαν όταν μία βόμβα έπεσε στο Σχολείο του Νότιου Χάλσβιλ στο οποίο είχαν καταφύγει. thumb|right|Άστεγα παιδιά σε κάποια γειτονιά του Ανατολικού Λονδίνου Η πιθανότητα αρνητικών επιδράσεων των παρατεταμένων βομβαρδισμών στο ηθικό των Ανατολικολονδρέζων ανησύχησε την κυβέρνηση η οποία έστειλε την Ομάδα Παρατήρησης της Μάζας να εκτιμήσει την κατάσταση και να υποβάλλει προτάσεις για την αντιμετώπισή της, όπως είχε κάνει και πριν από τον πόλεμο όταν είχε ερευνήσει τη συχνότητα εμφάνισης αντισημιτισμου ανάμεσα στους ντόπιους. Η οργάνωση σημείωσε τις στενές οικογενειακές και φιλικές σχέσεις και την ανθεκτικότητα που αυτές παρείχαν στον πληθυσμό. Προπαγάνδα ξεκίνησε να διενεργείται και η καρικατούρα του 'γενναίου κι ευδιάθετου Κόκνι' έκανε την πρώτη εμφάνισή της. Την πρώτη Κυριακή μετά την έναρξη των βομβαρδισμών, ο ίδιος ο Ουίνστον Τσώρτσιλ επισκέφθηκε τις περιοχές του Στέπνι και του Πόπλαρ. Επίσης, αντιεροπορικό πυροβολικό εγκαταστάθηκε σε δημόσια πάρκα και κατά μήκος του Τάμεση, μιας και οι Γερμανοί χρησιμοποιούσαν το ποτάμι για να εντοπίσουν τους στόχους τους.
Το Βιβλίο της Ιερής Μαγείας του Άμπρα Μελίν του Μάγου
Η έκδοση Ντεν
Σύμφωνα με τον Γκέρσομ Σόλεμ (Gershom Scholem), που είχε εντυπωσιαστεί από το κείμενο, ο συγγραφέας του γριμόριου αν και κατείχε ασυνήθη γνώση της Εβραϊκής, δεν ήταν στην πραγματικότητα Εβραίος. Κατά την άποψή του: «Παρουσιάζει μερική επιρροή από εβραϊκές ιδέες, αλλά δεν έχει οποιοδήποτε ακριβές παράλληλο στην καββαλιστική λογοτεχνία». Κάτι τέτοιο εξηγεί τις εντολές για μη θρησκευτική μεταστροφή, καθώς και τις αναφορές στα λατινικά βιβλικά κείμενα ή άλλες χριστιανικές αναφορές.
Κόπρος Ιπποθοωντίδας
Τοποθεσία του αρχαίου δήμου
Σύμφωνα με τον ερευνητή του 18ου αιώνα Διονύσιο Σουρμελή, ο δήμος βρισκόταν στην περιοχή Κοροπήν ή προγενέστερα Τόχην, κοντά στο Πεντελικό όρος. Διονύσιος Σουρμελής, "Αττικά: ή περί δήμων Αττικής εν οις και περί τινων μερών του Άστεως". Υπό Διονύσιου Σουρμελή. Έκδοσις πρώτη. Τύποις Αλεξάνδρου Κ. Γκαρπολά, Εν Αθήναις 1854 και "Attika hē peri dēmōn Attikēs en hois kai peri tinōn merōn asteōs", Dionysios Surmelēs, Gkarpola, 1854, σελ. 62-63: [...] "Τέλος πάντων ας έλθωμεν εις τον δήμον διά να εύρωμεν την καταγωγήν του. Οι νυν Κοροπαίοι κατώκουν πρότερον εις την μεσημβρινήν πλευράν του Πεντελικού όρους πέραν του Γαργηττού• και η κώμη αυτών ελέγετο εις αλβανικήν καταληξιν Κοπρήζα• είπομεν και άλλοτε ότι οι Αλβανοί προφέρουσιν εις την λήγουσαν την ζα συλλαβήν. π.χ. Αυλή, αυλήζα, ξυλοκέρη ξυλοκέρηζα. Η Μονή Πεντέλης ειχεν ιδιοκτήτους γαίας εις την νυν Κοροπήν, Τόχην πρότερον κάλουμένην ως προείρηται. Και επειδή όλαι σχεδόν περί το Πεντελικόν γαίαι είνε της Μονής, ο Ηγούμενος αυτής καθ' ην εποχήν ερημώθη η Αττική υπό του Βενετού Μοροζίνου, και μετά την επιστροφήν των κατοίκων εκρινε συμφέρον ν' ανταλλάξη τον τόπον μετά των Κοροπαίων• και δια να τους πείση μετεχειρίσθη και μέσα δεισιδαιμονίας, ότι εις εξ αυτών είδεν όραμα καθ' ύπνον ότι η Παναγία προστάζει τους Κοροπαίους ν' αφήσωσι το χωρίον αυτών εις την Μονην, και να μεταβώσιν εις τας κατά το Τόχι γαίας της, και εκεί να κατοικήσωσι. Και ούτω συνήλθον εις την νυν Κοροπήν ούτως ονομασθείσαν αντί Κοπρήζα κατά διόρθωσιν του τότε Μητροπολίτου, κατατάξαντες το νέον τούτο χωρίον εις τον κατάλογον των της επαρχίας Κωμών, Κωμοπόλεων, και χωρίων. Ότι δε η μετοικεσία των Κοροπαίων εγένετο ούτως ως λέγω, βεβαιούσι τούτο αυτοί οι ίδιοι, και οι νυν Μοναχοί και ο Ηγούμενος της Μονής, έχοντες την παράδοσιν ουχί πεπαλαιωμένην.". [...] Υπάρχουν επίσης αναφορές σε σχέση με τη νησίδα Πάτροκλος και το παλαιότερο όνομά της, η οποία αναφερόταν στα αρχαία χρόνια ως Κόπρος ή Πατρόκλου Χάραξ, αλλά και την απέναντι από την νησίδα αυτή περιοχή των Λεγρενών, παραθαλάσσιου οικισμού του Δήμου Λαυρεωτικής, ο οποίος είναι χτισμένος στις ακτές του Σαρωνικού, 64 χιλιόμετρα νοτιοανατολικά της Αθήνας και πολύ κοντά στο ακρωτήριο Σούνιο, ή σε άλλη εκδοχή με την νήσο Λέρο, αλλά δεν φαίνεται, σύμφωνα με τους σύγχρονους ερευνητές κάποια από αυτές τις εκδοχές να ταυτίζονται με την περιοχή του δήμου.
Το Βιβλίο της Ιερής Μαγείας του Άμπρα Μελίν του Μάγου
Το τυπικό του Αμπραμελίν
Το κείμενο περιγράφει ένα περίπλοκο τελετουργικό του οποίου ο σκοπός είναι «η συνομιλία» με τον Άγιο Φύλακα Άγγελο του μάγου και φυσικά η απόκτηση της γνώσης του. Οι προετοιμασίες είναι πολύπλοκες, δύσκολες και πολλές. Στη μετάφραση του Μάδερς η αρχική φάση προετοιμασίας διαρκεί ακριβώς έξι μήνες πριν γίνει οποιαδήποτε επαφή. Όλα τα γερμανικά κείμενα, αντίθετα, περιγράφουν διάρκεια δεκαοχτώ μηνών για την πλήρη τέλεση του τυπικού.
The Division Bell
Βραβεία
Ηνωμένες Πολιτείες (RIAA Certification): 3 φορές πλατινένιος
Ν.Ο. Πατρών
Α΄ Εθνική
Το 1951 ο ΝΟΠ έκανε περιοδεία στην Ιταλία δίνοντας φιλικά με πολλούς συλλόγους, στην αποστολή πήρε μέρος και ο Ανδρέας Γαρύφαλλος του Εθνικού Πειραιώς. Σε αυτή την περιοδεία ο ΝΟΠ έδωσε 4 αγώνες σημειώνοντας 2 νίκες και δύο ήττες.
Έχει συμμετάσχει σε όλα τα πρωταθλήματα Ελλάδος, εκτός από τα δύο πρώτα (1928 και 1929), καθώς δεν είχε ιδρυθεί ακόμα και τα έτη 1948 και 1953. Το 1948 αποβλήθηκε από την ομοσπονδία, ενώ το 1953 δεν μετείχε και αντικαταστήθηκε από τον Αχιλλέα Πατρών. Τις χρονιές: 1988, 1990, 2007, 2008, 2014, 2015, 2016, 2018, 2019, 2020, 2021 και 2022 συμμετείχε στο πρωτάθλημα της Α2 Εθνικής. Το 1999 αγωνίστηκε στον τελικό του Ευρωπαϊκού κυπέλλου Συνομοσπονδίας.
Κόπρος Ιπποθοωντίδας
Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Ιπποθοωντίδας φυλής, συμμετείχε με 2 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν επίσης με 2 βουλευτές στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.
Ν.Ο. Πατρών
Πρωτάθλημα 1935
Το πανελλήνιο πρωτάθλημα του 1935 έγινε στην Μυτιλήνη, ο ΝΟΠ στέφτηκε πρωταθλητής με αντίπαλους τον Ηρακλή όπου νίκησε με 2–1, τον ΝΟ Μυτιλήνης που επίσης νίκησε με 3–2. Η σύνθεση του ΝΟΠ ήταν: Διλέρνιας, Μητρόπουλος, Καθρέπτας, Γεωργακόπουλος, Αντωνακόπουλος, Γεωργιάδης και Τασσόπουλος.
Ανατολικό Λονδίνο
Β΄ Παγκόσμιος Πόλεμος
Οι αρχές ήταν αρχικά απρόθυμες να ανοίξουν το μετρό του Λονδίνου ώστε να χρησιμοποιηθεί για το καταφύγιο, φοβούμενες τις επιπτώσεις της διακοπής των δρομολογίων στο ηθικό των υπολοίπων κατοίκων του Λονδίνου. Στις 12 Σεπτεμβρίου, έχοντας υποστεί σφοδρούς βομβαρδισμούς για πέντε ημέρες συνεχόμενα, οι Ανατολικολονδρέζοι πήραν την κατάσταση στα χέρια τους και εισέβαλαν στους σταθμούς του μετρό με μαξιλάρια και κουβέρτες. Η κυβέρνηση αναγκάστηκε να υποχωρήσει και άνοιξε την ημιτελή Κεντρική Γραμμή ως καταφύγιο. Πολλοί βαθιοί σταθμοί του υπόγειου παρέμειναν σε χρήση ως καταφύγια μέχρι το τέλος του πολέμου. Στις 19 Σεπτεμβρίου 1940 η Λούφτβάφε άρχισε να χρησιμοποιεί εναέριες νάρκες. Τούτες εκρήγνυνταν στο ύψος της στέγης των σπιτιών, προκαλώντας έτσι σοβαρές ζημιές σε ακτίνα ευρύτερη των βομβών πρόσκρουσης. Το Λιμάνι του Λονδίνου είχε ήδη υποστεί σοβαρές ζημιές με το ένα τρίτο των αποθηκών του καταστραμμένο, ενώ και οι Αποβάθρες των Δυτικών Ινδιών και της Αγ. Αικατερίνης αποβάθρες είχαν τεθεί εκτός λειτουργίας. Ασυνήθιστα γεγονότα συνέβησαν, όπως όταν ο ποταμός Λι έδειχνε να καίγεται με μπλε απόκοσμη φλόγα ως αποτέλεσμα του βομβαρδισμού αποστακτηρίου τζιν στο Θρι Μιλς. thumb|left|Μεταπολεμικό προκατασκευασμένο σπίτι, εγκαταστημένο πλέον στο Υπαίθριο Μουσείο του Τσίλτερν Στις 3 Μαρτίου 1943 στις 8:27 μ.μ., συνέβη ένα από τα αιματηρότερα συμβάντα του πολέμου στα μετόπισθεν. Ανταποκρινόμενος στην κλήση των σειρήνων αεροπορικής επιδρομής στις 8.17π.μ., κόσμος προσπάθησε να βρει καταφύγιο στον υπόγειο σταθμό Μπέθναλ Γκριν, μονάχα για να τον βρει κλειστό. Πυρά από γειτονική αντιεροπορική συστοιχία (πιθανόν από νεοεγκατεστημένους εκτοξευτές ρουκετών) προκάλεσαν πανικό στους συνωστισμένους, οι οποίοι συνετρίβησαν πέφτοντας ο ένας πάνω στον άλλο. Συνολικά 173 βρήκαν το θάνατο, σε ένα συμβάν το οποίο οι αρχές προσπάθησαν να αποποιηθούν, αποδίδοντάς το επίσημα σε άμεσο χτύπημα από βόμβα. Τα αποτελέσματα της επίσημης διερεύνησης δεν έγιναν γνωστά παρά μετά το τέλος του πολέμου το 1946. Η πρώτη ιπτάμενη βόμβα χτύπησε την Γκρόουβ Ρόουντ στο Μάιλ Εντ στις 13 Ιουνίου 1944, σκοτώνοντας έξι ανθρώπους, τραυματίζοντας τριάντα και καθιστώντας διακόσιους άστεγους.
Κόπρος Ιπποθοωντίδας
Οι κάτοικοι του Κόπρου
Ο δημότης του αρχαίου Κόπρου ονομαζόταν Κόπρειος. Ο Αριστοφάνης αναφέρεται με τη λέξη «Κοπρεαίος» πιθανώς σε κάτοικο του δήμου στο έργο του «Εκκλησιάζουσες», αλλά υπήρξε ζήτημα σύγχυσης για τον Σχολιαστή του Αριστοφάνη, αν δηλαδή ο κωμικός αναφερόταν σοβαρά για τον κάτοικο του δήμου ή αν υπήρχε αστεϊσμός ή λογοπαίγνιο του Αριστοφάνη, όπως συμβαίνει στο έργο του «Ιππείς». Διονύσιος Σουρμελής, "Αττικά: ή περί δήμων Αττικής εν οις και περί τινων μερών του Άστεως". Υπό Διονύσιου Σουρμελή. Έκδοσις πρώτη. Τύποις Αλεξάνδρου Κ. Γκαρπολά, Εν Αθήναις 1854 και "Attika hē peri dēmōn Attikēs en hois kai peri tinōn merōn asteōs", Dionysios Surmelēs, Gkarpola, 1854, σελ. 60: [...] "Χάρις εις τον συλλογέα και εκδότην των Ελληνικών επιγραφών πολυμαθέστατον Βοίκιον. Εις τας υπ' αρ. 145, 172, 281 επιγραφάς του ά. τόμου, και εις την 149 του β' τόμου σελ. 904 ευρίσκονται οι δημόται μόνον γεγραμμένοι Κόπρειοι χωρίς να μνημονεύεται και το όνομα του δήμου. Εκ του δημοτικού ονόματος Κόπρειος είκασαν τινές ότι ο δήμος εκαλείτο Κόπρος• ημείς όμως δεν παραδεχόμεθα τούτο ως βέβαιον διότι πιθανότερον είνε το Κοπρή, ή Κοπρέα εις αποφυγήν της δυσαρέστου φωνής Κόπρος• μάλιστα δε πιθανολογείται τούτο εκ του Αριστοφανείου τούτου ονόματος. «Κοπρεαίος» (Εκκλ. ς• 317) «... οδ' ήδη την θύραν επείχε κρούων, ο Κοπρεαίος»• ομοίως ως το Ιτέα Ίτεαίος- ο δε Σχολιαστης του Αριστοφάνους διασαφίζει έτι μάλλον λέγων, «ως από δημου λέγει τούτο»• ενταύθα όμως ο Κωμικός εννοεί μεταφορικώς τον κοπρολόγον. Ή λοιπόν εκαλείτο ο δήμος Κοπρή, και ο δημότης Κόπρειος ή Κόπριος, ως Εκάλη, Εκάλειος, ή Κοπρέα, και ο δημότης Κοπρεαίος και Κόπρειος• πριν λοιπόν γένωσι γνωσται αι ανωτέρω μνημονευθείσαι επιγραφαί, πάντες παρεδέχοντο ως ορθήν την εξήγησιν των Σχολιαστών του Αριστοφάνους ερμηνευόντων τον Κόπρειον δημότην εις κοπρολόγον ή κοπρίτην (όρα Ιππ. ς. 399) εν ω το πνεύμα του Κωμικού δεν είνε να καλέση απ' ευθείας τον άνδρα Κοπρολόγον, συνειθισμένος ων μάλιστα να κάμνη χρήσιν των εμμέσων ως χαριέντων, και ουχί των αμέσων των άχαρι και αφυές εμφαινόντων. Ιδού ο στίχος του Αριστοφάνους πόρρω της κοπρολογίας πεποιημένος• «Νη τον Ποσειδώ, και προς εμέ τούτ' είπ' ανήρ Κόπρειος» ο στίχος ούτος προφέρεται από του δήμου των Αθηναίων, λαλούντος σοβαρώς και ουχί κοπρολογούντος. Άρα ο Κόπρειος ούτος είνε ο δημότης της Κοπρής• και του λοιπού ας απορριφθή η κοπρολόγος ερμηνεία των Σχολιαστών του Αριστοφάνους, και ας αποκατασταθή ο δημότης της Κοπρής• ". [...] Διαχρονικά, υπήρξε επίσης ζήτημα σύγχυσης μεταξύ των λέξεων «Κόπριος» και «Κύπριος», για διάφορες περιπτώσεις που είχαν σχέση με δημότες του δήμου αυτού, όπως η περίπτωση του Εύβουλου του Κοπρίου, γιου του Μνησιθέου, του συγγραφέα του ψηφίσματος, το οποίο αναφέρεται στον «Υπέρ Κτησιφώντος περί του στεφάνου» λόγο του Δημοσθένη, ο οποίος θα έπρεπε να είναι δημότης δήμου της Αττικής για να έχει το δικαίωμα συμμετοχής, γεγονός που δεν θα μπορούσε να συμβαίνει αν ήταν Κύπριος, αλλά και η παρόμοια περίπτωση του Ξενοκλή του Κοπρείου, ο οποίος αναφέρεται στο έργο «Περί του Πύρρου κλήρου» του Ισαίου.
Ν.Ο. Πατρών
Πρωτάθλημα 1937
Στο πρωτάθλημα του 1937 ο Ν.Ο.Π. επικρατεί του Ολυμπιακού με 3–2 στον ημιτελικό, αν και έχανε στο ημίχρονο 1–2 ενώ στον τελικό, απέναντι στον Εθνικό, πάλι με ανατροπή θα πάρει το πρωτάθλημα με 3–2 (0–1 ημίχρονο)
Ανατολικό Λονδίνο
Β΄ Παγκόσμιος Πόλεμος
Μέχρι το τέλος του πολέμου, το Ανατολικό Λονδίνο θύμιζε Ἃποκαλυπτικό τοπίο, με ολόκληρες περιοχές καταστραμμένες ολοσχερώς κι εγκαταλελειμμένες. Με το τέλος του πολέμου, μέρος της πολεμικής παραγωγής προσανατολίστηκε στην κατασκευή προκατασκευασμένων σπιτιών για να καλύψουν τις εκτεταμένες ανάγκες στέγασης. Τούτα συνέχισαν να χρησιμοποιούνται μέχρι και τη δεκαετία του 1970. Στις μέρες μας, τα συγκροτήματα κατοικιών της περιοχής χαρακτηρίζονται από την αρχιτεκτονική του 1950 και του 1960, όπως π.χ. οι Δημοτικές πολυκατοικίες στο Λάνσμπερι Εστέιτ του Πόπλαρ, μεγάλο μέρος του οποίου χτίστηκε ως μέρος της Έκθεσης της Μεγάλης Βρετανίας του 1951.
Μετανάστευση
thumb|right|Η [[Μπρικ Λέιν, δημοφιλής με νέους μετανάστες μέσα στους αιώνες (Σεπτέμβριος 2005)]] Κατά τη διάρκεια της ιστορίας του το Ανατολικό Λονδίνο έχει απορροφήσει αλλεπάλληλα κύματα μεταναστών, κάθε ένα από τα οποία έχει προσθέσει και μια νέα διάσταση στον πολιτισμό και την ιστορία της περιοχής. Ιδιαίτερη μνεία πρέπει στους Γάλλους Προτεστάντες Ουγενότους τον 17ου αιώνα, στους Ιρλανδούς τον 18ο αιώνα, στους Ασκεναζίτες οι οποίοι κατέφυγαν εδώ στα τέλη του 19ου αιώνα για να αποφύγουν πογκρόμ στην Ανατολική Ευρώπη και στους Μπαγκλαντεσιανούς που ήρθαν εδώ κατά τη δεκαετία του 1960.
Οι πρώτες κοινότητες μεταναστών δημιουργήθηκαν στα παραποτάμιους οικισμούς, μιας και η άφιξή τους ιστορικά γίνεται από θαλάσσης. Επιπλέον το ποτάμιο και το θαλάσσιο εμπόριο αποτελούν διαρκή πηγή εργασίας, από την εποχή των Τυδώρ μέχρι τον 20ο αιώνα. Ὀπως συμβαίνει αναπόφευκτα σε κάθε μεγάλο λιμάνι, έτσι κι εδώ, ναυτικοί αποφάσισαν ή αναγκάστηκαν να ξεμπαρκάρουν και να εγκατασταθούν μόνιμα. Σύντομα μόνιμες κοινότητες καθιερώθηκαν, συμπεριλαμβανομένων αποικιών Λασκαρινών και Αφρικανών από την Ακτή της Γουινέας. Μεγάλες Κινεζοπόλεις επίσης αναπτύχθηκαν στο Σάντγουελ και στο Λάιμχάουζ, χάρη στο εμπόριο σε όπιο και τσάι. Μόνο μετά το Β' Παγκοσμίο Πόλεμο η Κινέζικη κοινότητα, Χαν Κινέζοι ως επί το πλείστον, μετακόμισε στο Σόχο.
Ν.Ο. Πατρών
Πρωτάθλημα 1938
Διεξήχθη τον Σεπτέμβριο του 1938. Στον τελικό ο ΝΟΠ κατέκτησε άκοπα το πρωτάθλημα αφού ο Ολυμπιακός δεν κατέβηκε να αγωνιστεί.
Ανατολικό Λονδίνο
Μετανάστευση
Το 1786, σχηματίστηκε η Επιτροπή για την Ανακούφιση των Μαύρων Απόρων από πολίτες που ανησυχούσαν για την κατάσταση και το μέγεθος του νέγρικου πληθυσμού του Λονδίνου, πολλοί από τους οποίους είχαν εκδιωχθεί από τη Βόρεια Αμερική σαν Μαύροι Νομιμόφρονες  - πρώην σκλάβοι που πολέμησαν στο πλευρό των Βρετανών κατά τον Πόλεμο της Ανεξαρτησίας. Άλλοι ήταν απολυμένοι ναύτες και κάποιοι άλλοι αποτελούσαν κληρονομιά της Βρετανικής συμμετοχής στο εμπόριο σκλάβων. Η επιτροπή διένεμε τρόφιμα, ρουχισμό, ιατρική βοήθεια κι έβρισκε δουλειά για τους άνδρες. Άλλους τους βοήθησε να μεταβούν στο εξωτερικό, κάποιους από αυτούς στον Καναδά. Τον Οκτώβριο του 1786, η Επιτροπή χρηματοδότησε μια, καταδικασμένη όπως αποδείχθηκε, αποστολή αποτελούμενη από 280 μαύρους άνδρες, 40 μαύρες γυναίκες και 70 λευκές γυναίκες (κατά κύριο λόγο συζύγους και φιλενάδες) με σκοπό τη μόνιμη εγκατάσταση στη Σιέρα Λεόνε. Προς τα τέλη του 19ου αιώνα, μεγάλη αφρικανική κοινότητα ναυτικών ιδρύθηκε στο Κάνιγκ Τάουν, ως αποτέλεσμα των νεοσύστατων εμπορικών σχέσεων με την Καραϊβική και τη Δυτική Αφρική.